116 



gyldigt: Flyveænderne kan ikke have taget Skade paa deres 

 Sanser eller paa deres Modtagelighed for meteorologiske eller 

 andre Paavirkninger, fordi de har været tvunget til at opholde 

 sig i en Dam ude i Naturen et Aars Tid, — ja selv om de har 

 gaaet i et stort Bur derude en Maaned eller halvanden af Tiden. 

 De er for øvrig saa faa i Tal, fylder saa lidt i de store Ande- 

 flokke, at der vel ikke er stor Sandsynlighed for, at det just 

 bliver dem, der kommer til at føre. Hvis de førte, vilde de vel 

 blot blive ved med at trække Kammeraterne til Køjerne, selv 

 om Vinteren. 



Som før nævnt, er der hidtil blevet mærket 320 voksne 

 Spidsænder, og der er indtil Udgangen af Aaret 1913 kommet 

 Bud om 67 af dem o: godt 20 pCt. Jeg har i det følgende ord- 

 net disse Ænder efter deres Genfangst-Datum. Der kan mod 

 denne Ordning, indvendes, at Vintermaanederne ikke hvert Aar er 

 ens, og at man faar et bedre Billede af Vejrforholdenes Indfly- 

 delse paa Ændernes Valg af Opholdssted ved at efterse hvert 

 Aars Høst af dræbte Ringænder for sig. Jeg har derfor paa 

 Side 139 ordnet de dræbte Ænder efter deres Genfangst-Aar. 

 Og endelig vil man ved Hjælp af Fortegnelsen Side 141 og 

 Side 142 faa en Oversigt over Ændernes Genfangst-Steder. 



DE MELDTE, MÆRKEDE SPIDSÆNDER, ORDNEDE EFTER 

 GENFANGST-DATUM. 



Ænderne er mærket af mig selv eller af en af Køjemændene 

 N. J. Anthonisen og J. M. Knudsen i, »Gamle Køje« og »Knudsens 

 Køje« ved Albuebugten paa Østsiden af Fanø {55^ 23' n. Br. og 

 8« 25' 0. L. (Gr.)) i de tre Efteraar 1908—1910. 



Der er tildelt hver af Ænderne mindst tre Stykker Tekst: 

 Det første Stykke begynder med det Tal, hvorunder Anden 

 er opført paa Kortet Side 142. Derefter følger det Nummer, der 

 stod stemplet paa Fuglens Ring sammen med et Kontrolbogstav 

 (der er uden Interesse for denne Afhandling og derfor udeladt) 

 og min Adresse. (At Meddeleren uden Opfordring opgiver Kon- 

 trolbogstavet rigtigt, sammen med Andens Nummer, er jo i og for 

 sig tilstrækkehgt Bevis for, at der ikke foreligger nogen Mystifika- 

 tion, men som yderligere Sikkerhed har han i de fleste Tilfælde, 

 efter Opfordring af mig, indsendt et Blyantsaftryk af Ringen 

 eller muHg Ringen selv, helst siddende urørt paa Fuglens Fod). 



